న్యూఢిల్లీ: భారతీయ స్టేట్ బ్యాంకు సహా బ్యాంకులన్నీ ఖాతాదారులకు చుక్కలు చూపిస్తున్న వేళ కోటక్ మహీంద్రా బ్యాంకు సంచలన నిర్ణయాన్ని ప్రకటించింది. జీరో చార్జ్, జీరో బ్యాలెన్స్ సేవింగ్స్ ఖాతాలను అందించనున్నట్టు ప్రకటించి సంచలనానికి తెరలేపింది. వచ్చే 18 నెలల్లో తమ ఖాతాదారుల సంఖ్యను 1.6 కోట్లకు పెంచాలన్న ఉద్దేశంతోనే జీరో బ్యాలెన్స్, జీరో చార్జ్ ఖాతాలను ప్రారంభించనున్నట్టు ఆ బ్యాంకు వైస్ చైర్మన్ ఉదయ్ కోటక్ తెలిపారు. ఈ సరికొత్త పథకానికి ‘811’ అని పేరు పెట్టినట్టు తెలిపారు. అంతేకాకుండా మొబైల్ ఫోన్ల ద్వారా డిజిటల్ బ్యాంకింగ్ సేవలను కూడా అందిస్తామని, డిజిటల్ లావాదేవీలపై రుసుములు వసూలు చేయబోమని తెలిపారు. అలాగే ఆధార్ ఆధారిత వన్ టైం పాస్వర్డ్ను అందిస్తామని, ఆధార్, పాన్కార్డు తీసుకొచ్చి ఏ శాఖ నుంచైనా కేవలం ఐదు నిమిషాల్లోనే ఖాతాను తెరవవచ్చని  పేర్కొన్నారు. ఖాతాల్లోని మొత్తంపై 6శాతం వార్షిక వడ్డీని కూడా అందిస్తామని ఉదయ్ కోటక్ వివరించారు.
newdhilly: bhaarateeya state byaanku sahaa byaankulannii khaataadaarulaku chukkalu chuupistunna vaela kotak mahindra byaanku sanchalana nirnayaanni prakatinchindi. jeero charj, jeero ballens savings khaataalanu andinchanunnattu prakatinchi sanchalanaaniki teralepindi. vache 18 nelallo tama khaataadaarula sankhyanu 1.6 kotlaku penchaalanna uddesamtone jeero ballens, jeero charj khaataalanu praarambhinchanunnattu aa byaanku vais chairman uday kotak telipaaru. ee sarikotta pathakaaniki ‘811’ ani paeru pettinattu telipaaru. antekakunda mobail fonla dwara disital banking sevalanu kuudaa andistaamani, disital lavadevilapai rusumulu vasulu cheyabomani telipaaru. alaage adhar aadhaarita van taim paaswardnu andistaamani, adhar, paankaardu teesukochi e saakha nunchainaa kevalam aidu nimishaallone khaataanu teravavacchani  perkonnaru. khaataallooni mottampai 6saatam vaarshika vaddeeni kuudaa andistaamani uday kotak vivarinchaaru.